‎FILMAT ÎN TIMPUL PANDEMIEI DE CORONAVIRUS.
‎ADMINISTRAȚIA PENITENCIARELOR ‎STATULUI NEW YORK
‎A CERUT DEȚINUȚILOR ‎SĂ POARTE MASCĂ LA INTERVIURI.
‎Când mă gândesc ‎la viața pe care am trăit-o…
‎n-a fost o viață.
‎N-am fost un om rău.
‎Mereu am fost înțeles greșit,
‎fiindcă nici eu nu mă înțelegeam.
‎DIN ANUL 2000,
‎S-AU COMIS PESTE 300.000 DE CRIME ‎ÎN STATELE UNITE ALE AMERICII.
‎Le-am făcut rău unor oameni. ‎Le-am făcut foarte mult rău.
‎Dar n-am mai omorât pe nimeni.
‎Trebuie să trăiesc cu asta pe suflet.
‎PESTE 25% ‎DINTRE CEI CONDAMNAȚI PENTRU OMOR
‎AU FOST DIAGNOSTICAȚI ‎CU O BOALĂ MINTALĂ GRAVĂ.
‎A fost nevoie de câțiva ani la închisoare,
‎ca să accept faptul că ucisesem pe cineva.
‎ACEASTA E POVESTEA DEȚINUTULUI #02B0916.
‎UN SERIAL NETFLIX
‎INCONȘTIENT
‎PENITENCIARUL ATTICA ‎NEW YORK
‎ÎN APRILIE 2002,
‎JAMES WALKER A FOST CONDAMNAT ‎PENTRU UCIDEREA VÂNZĂTORULUI JAMES CURRY.
‎Chiar dacă sunt pedepsit acum,
‎mă pedepsesc și eu continuu pentru asta.
‎Persoana care stă în fața ta acum…
‎nu și-ar asuma responsabilitatea ‎pentru nimic…
‎la momentul acela.
‎WALKER NU A NEGAT NICIODATĂ ‎COMITEREA OMORULUI,
‎DAR SUSȚINE CĂ NU ÎȘI AMINTEȘTE ‎SĂ FI COMIS FAPTA.
‎Nu-mi păsa de responsabilitate.
‎Voiam doar să mănânc, ‎să dorm și să mă droghez.
‎M-am născut în 1963, ‎la Rochester, New York.
‎Era un loc foarte urban și provocator.
‎Pe atunci, viața era grea ‎pentru părinții singuri
‎și pentru copii în general.
‎Eu, frații și surorile mele ‎eram apropiați.
‎Dacă unul dintre noi lipsea, ‎parcă lipsea o piesă din puzzle.
‎Nu era bine.
‎Mai exact, ‎piesa care lipsea cel mai des eram eu.
‎DE LA O VÂRSTĂ FRAGEDĂ,
‎WALKER S-A STRĂDUIT ‎SĂ SE INTEGREZE ÎN SOCIETATE.
‎La școală, se spunea întruna
‎că sunt agresiv ‎și că am dificultăți de învățare.
‎Nu aveam dificultăți.
‎Dar aveam o dizabilitate.
‎WALKER SUSȚINE ‎CĂ AGRESIUNILE DIN COPILĂRIE AU LEGĂTURĂ
‎CU PERIOADELE DE PIERDERE A MEMORIEI.
‎EL NUMEȘTE ACESTE INCIDENTE ‎„STĂRI DE INCONȘTIENȚĂ”.
‎La șase ani, ‎mi s-au prescris medicamente
‎după un incident, în care o profesoară ‎mi-a dat pantalonii jos în fața clasei
‎și m-a lovit cu o riglă.
‎Rigla avea o placă de alamă.
‎Eram un copil. Am plâns.
‎Iar ea m-a lovit de câteva ori cu rigla
‎și m-a trimis înapoi în bancă.
‎Când s-a întors, am luat un scaun ‎și l-am aruncat spre ea.
‎Apoi am fugit din clasă.
‎Asta a fost prima dată ‎când am avut o stare de inconștiență.
‎Când mama m-a întrebat despre asta, ‎nu mi-am amintit.
‎Când nu luam medicamente, ‎aveam stări de inconștiență.
‎Puteau dura ‎între două ore și trei săptămâni.
‎Nu știam ce fac în timpul ăsta.
‎Dar toată lumea vedea că mă port normal.
‎Eram foarte distructiv, foarte violent…
‎foarte defensiv.
‎DE LA VÂRSTA DE 12 ANI, ‎WALKER A FUGIT REGULAT DE ACASĂ.
‎A FOST ARESTAT DE MAI MULTE ORI ‎PENTRU INFRACȚIUNI MINORE.
‎Aș zice că mi-am petrecut ‎cea mai mare parte a vieții pe stradă.
‎Am intrat în multe belele, am spart case,
‎am făcut ce era nevoie ‎pentru a supraviețui.
‎De câte ori ești arestat sau reținut,
‎ești dus la un centru pentru minori.
‎Cred că am trecut pe la vreo zece.
‎Erau locuri care trebuiau să mă ajute,
‎dar mi-au făcut mai mult rău decât bine.
‎De la asta, am ajuns să fiu un deținut.
‎CA ADULT, ACTIVITATEA INFRACȚIONALĂ ‎A LUI WALKER S-A INTENSIFICAT.
‎Între 20 și 30 de ani, ‎am fost închis șapte ani și jumătate.
‎De cele mai multe ori, ‎erau chestii mărunte.
‎DUPĂ VÂRSTA DE 30 DE ANI, ‎AVEA UN CAZIER VOLUMINOS
‎ȘI CONSUMA DROGURI ÎN CANTITĂȚI MARI.
‎Dependența mea era foarte puternică.
‎Voiam să-mi controlez ‎stările de inconștiență
‎cu alcool și droguri.
‎Acum ai totul sub control, ‎în clipa următoare, te controlează ele.
‎Mi-era frică de mine, ‎fiindcă simțeam că e tot mai rău.
‎Stările de inconștiență ‎durau tot mai mult.
‎Și nu aveam niciun control.
‎SÂMBĂTĂ, 7 IULIE 2001
‎Aveam 37 de ani ‎la momentul comiterii omorului.
‎Tocmai fumasem niște crack.
‎Nu știam ce fac și unde merg.
‎M-am trezit într-o librărie.
‎LA ORA 00:35, WALKER A INTRAT ‎ÎN LIBRĂRIA LUSTY LIFE.
‎LUSTY LIFE ‎JUCĂRII PENTRU AMOREZI
‎LA ORA 2:39, I-A TĂIAT BEREGATA ‎VÂNZĂTORULUI JAMES CURRY.
‎CURRY A MURIT DIN CAUZA HEMORAGIEI, ‎IAR WALKER A FUGIT DE LA LOCUL FAPTEI.
‎A FOST ARESTAT DUPĂ CINCI ZILE.
‎Mi s-a spus că ucisesem pe cineva.
‎Mi s-a zis că am dat o declarație.
‎E adevărat. L-am ucis.
‎Nu-mi amintesc nimic.
‎WALKER A FOST ACUZAT ‎DE OMOR DEOSEBIT DE GRAV,
‎INFRACȚIUNE PEDEPSITĂ CU MOARTEA.
‎Nu am cum să înțeleg ‎faptul că a putut lua o viață.
‎M-a durut, fiindcă e fratele meu.
‎A fost sfâșietor.
‎Mă numesc Toni Walker-Coleman ‎și sunt sora lui James.
‎E singura poză de familie, ‎cu toată familia, în care e și James.
‎Nu avem prea multe poze cu James.
‎Era fratele nostru, micul ursuleț de pluș.
‎Îi plăcea să râdă.
‎Mama a făcut ce a putut.
‎Zilele bune erau excelente, ‎dar erau și zile urâte.
‎Obișnuia să bea mult.
‎Uneori nu știam ‎ce persoană o să vină acasă.
‎El o pățea cel mai rău dintre toți.
‎Îl bătea cu cablul electric ‎sau cu ce avea la îndemână
‎când era beată sau drogată.
‎Apoi, el fugea de acasă.
‎Uneori, fugea o săptămână sau două.
‎Uneori, în acest timp, avea probleme.
‎A ajuns în centre pentru minori, ‎apoi a avansat la închisoare.
‎Mai mereu era închis.
‎Nu-mi amintesc vro perioadă…
‎în care să fi stat acasă ‎un an întreg, fără să fie închis.
‎Cred că se zice „instituționalizat”.
‎Când ești copil, ‎de câte ori ești arestat sau reținut,
‎ești dus la un centru pentru minori.
‎În anii '70 și '80,
‎aceste unități erau conduse ‎de foști deținuți și agresori de copii.
‎Ar trebui să fii în siguranță, ‎dar simți că ești doar împins
‎către alte familii, care să te abuzeze.
‎Am ținut totul în mine.
‎La început, am crezut că e vina mea.
‎Am crezut că fac ceea ce fac ‎orice am făcut, având o motivație proastă.
‎Acumulez foarte mult, apoi explodez.
‎Restul, nu mai știu.
‎Atunci apar stările de inconștiență.
‎Se pare că ăsta e tiparul.
‎Dacă nu reușeam ‎să-mi fac rău singur suficient,
‎făceam rău altcuiva.
‎A fost intens.
‎Și am auzit niște lucruri ‎pe care nu le-am mai auzit.
‎Și am realizat multe lucruri.
‎Știu că a suferit mult.
‎Asta s-a adăugat peste toate celelalte.
‎A greșit, făcând ce a făcut.
‎Dar cine sunt cei responsabili ‎care nu și-au făcut treaba?
‎Nu a intervenit nimeni.
‎În schimb, l-au lăsat ‎să acumuleze totul în el,
‎au așteptat să-și creeze ‎următorul episod din viață,
‎care l-a dus acolo unde e acum.
‎Nu cred că mulți oameni observă asta.
‎Văd doar un criminal.
‎Iar noi vedem…
‎o persoană care a crescut în vremuri grele
‎și care avea nevoie ‎de multă dragoste și atenție.
‎Asta vedem.
‎SERVICII DE SIGURANȚĂ
‎ÎN ONOAREA POLIȚIȘTILOR DIN ROCHESTER
‎WALKER A FOST ARESTAT ‎DE POLIȚIA ORAȘULUI ROCHESTER
‎LA 12 IULIE 2001.
‎Mă numesc Joe Dominick.
‎Am lucrat la 200-250 de cazuri ‎de omucidere în cariera mea.
‎Cazul acesta e în top 10.
‎Nu e vorba doar de nivelul de violență,
‎ci de totalitatea circumstanțelor cazului.
‎Despre victimă, dl Curry, ‎nu aveam multe informații.
‎L-aș descrie ca pe un singuratic.
‎Nu am putut contacta ‎nicio rudă a acestuia.
‎Ultimele lui clipe au fost oribile.
‎Cineva a venit în spatele lui,
‎a luat un cutter ‎și l-a tăiat de la o ureche la alta.
‎A sângerat până la moarte.
‎Sincer, nu mă pot gândi ‎la o moarte mai rea.
‎Atitudinea lui James Walker ‎la interogatoriu
‎a fost partea ciudată a cazului.
‎Vorbea foarte calm și relaxat
‎despre crima violentă pe care o comisese.
‎A fost o mărturisire neobișnuită.
‎DEȘI ACUM SUSȚINE ‎CĂ NU-ȘI AMINTEȘTE SĂ-L FI UCIS PE CURRY,
‎LA MOMENTUL ARESTĂRII, ‎WALKER A OFERIT O DESCRIERE DETALIATĂ.
‎A cerut un pachet de țigări, ‎i-am dat câteva,
‎iar el și-a deschis sufletul ‎și a început să ne spună
‎cum a ajuns să-l ucidă pe dl Curry.
‎Vorbind cu el, ‎îmi ziceam că e un tip plăcut,
‎dar aveam în față răul întruchipat.
‎Tipul ăsta e răul întruchipat.
‎Să stea pe scaun
‎și să-ți spună în detaliu ‎cum și-a ucis victima…
‎Nu știu, mi-a rămas mereu în minte, ‎fiindcă a fost foarte bizar.
‎Referitor la declarația lui James Walker
‎că era instabil emoțional ‎când a comis crima, nu cred asta.
‎N-am crezut atunci și nu cred acum.
‎SECȚIA CENTRALĂ DE INVESTIGAȚIE
‎WALKER A FOST ARESTAT ‎DUPĂ CE A FOST IDENTIFICAT
‎PE ÎNREGISTRĂRILE ‎CAMERELOR DE SECURITATE DIN MAGAZIN.
‎Așa…
‎Aceasta e înregistrarea de securitate ‎obținută de la magazin.
‎Îl vom vedea pe James Walker ‎făcându-și curaj să comită jaful.
‎Aceasta e victima, James Curry. ‎Stă în spatele tejghelei.
‎Persoana de aici e James Douglas Walker.
‎Discută între ei, nu se întâmplă nimic.
‎A stat acolo aproape trei ore.
‎Cred că așteaptă momentul potrivit.
‎Derulez înregistrarea.
‎Veți vedea…
‎că James Curry pleacă de la tejghea.
‎Iată! Curry pleacă de la tejghea
‎și atunci va avea loc crima.
‎Se întâmplă repede, într-o clipă.
‎Se întâmplă chiar acum.
‎Viața lui James Curry a fost luată.
‎Iată-l pe Walker.
‎Intră după tejghea,
‎și caută în casa de marcat.
‎Trebuie să fi fost o problemă cu casa,
‎un sertar care nu se deschide, ‎fiindcă umblă în sertarul de sus
‎și nu e nimic acolo.
‎Cum se deschide?
‎Acum strigă la James Curry: ‎„Cum se deschide?”
‎Cred că James Curry era deja mort ‎în acel moment.
‎Șterge casa de marcat
‎și, în cele din urmă, pleacă.
‎Să zici că era instabil
‎și că nu știa ce face ‎atunci când a comis acest jaf
‎e o mare inepție, nu-i așa?
‎N-a fost vorba decât de comiterea unu jaf.
‎Atât. Pur și simplu.
‎Această infracțiune nu a fost singulară ‎pentru James Walker.
‎Mai înjunghiase oameni în trecut. ‎Era modul lui de operare.
‎CANANDAIGUA, NEW YORK
‎CU ȘAPTE ANI ‎ÎNAINTE DE UCIDEREA LUI JAMES CURRY,
‎WALKER A COMIS UN ATAC APROAPE IDENTIC ‎CU O STICLĂ DE BERE SPARTĂ.
‎A fost traumatizant. A fost groaznic.
‎E ceva ce nu uiți niciodată.
‎Am învățat să suport,
‎dar nu înseamnă că voi ierta ‎ceea ce s-a întâmplat,
‎felul în care m-a schimbat ‎și ceea ce am pierdut.
‎ÎN 1994, DAVID OGDENSKI ERA VÂNZĂTOR
‎LA O LIBRĂRIE PENTRU ADULȚI ‎DIN ORAȘUL ROCHESTER.
‎Era cam 7:30 când s-a întâmplat.
‎I-am auzit vocea în spate ‎și am simțit o lovitură
‎ca o bătaie pe spate.
‎Credeam că glumește, ‎până când m-am uitat în jos
‎și am văzut ‎o baltă de sânge destul de mare.
‎M-a privit și a zis că mă va ucide.
‎Tonul era foarte rece ‎și fără pic de suflet, fără… nimic.
‎Atât: „O să te ucid.”
‎Am simțit că atât mi-a fost.
‎și…
‎i-am zis că fiica mea ‎urma să se nască în octombrie.
‎I-am zis: „Vreau să-mi văd fiica.
‎Ia ce vrei din magazin ‎și din casa de marcat.
‎Nu-mi pasă. Vreau să-mi văd fiica.”
‎Brusc și foarte surprinzător,
‎lucru care mă intrigă și azi, s-a oprit.
‎Apoi, mi-a zis ‎să aștept pe loc zece minute.
‎Și a plecat.
‎Poliția mi-a zis că a fost prins ‎după 15 minute, pe stradă.
‎Avea o pungă cu monede de 25 de cenți, ‎pe care le luase din magazin.
‎M-am dus la toaletă să văd ce răni aveam.
‎Mi-am scos un ciob de sticlă din gât, ‎era destul de mare.
‎Era o bucată din sticla spartă.
‎Am o cicatrice mare pe gât.
‎Mai am o cicatrice pe piept, ‎de unde pielea a fost smulsă.
‎În total, vreo 13 răni.
‎WALKER A FOST CONDAMNAT ‎LA OPT ANI DE ÎNCHISOARE
‎PENTRU ATACUL ASUPRA LUI DAVID OGDENSKI.
‎A FOST ELIBERAT CONDIȚIONAT ‎ÎN DECEMBRIE 1999,
‎DUPĂ DOAR CINCI ANI.
‎N-am înțeles ‎și nimeni nu mi-a putut explica
‎de ce s-a dat această sentință.
‎N-am primit răspuns când am întrebat.
‎Nu pot să nu mă gândesc ‎că dacă ar fi stat închis mai mult,
‎cel pe care l-a ucis ar fi fost în viață, ‎alături de familia lui.
‎WALKER A ÎNCĂLCAT ‎TERMENII ELIBERĂRII CONDIȚIONATE
‎ȘI A FOST ÎNSCRIS ÎNTR-UN PROGRAM ‎PENTRU DEPENDENȚII DE DROGURI.
‎CYNTHIA MOONEY ‎A DEVENIT SUPRAVEGHETORUL LUI WALKER
‎ÎN MAI 2001.
‎I-am transmis dlui Walker ‎prima dată când l-am întâlnit
‎că vreau să-i ofer toate oportunitățile
‎de a-și schimba cursul vieții,
‎dar că alegerea îi aparține.
‎MOONEY A ÎNCERCAT SĂ-L AJUTE PE WALKER ‎SĂ-ȘI CONTROLEZE COMPORTAMENTUL,
‎CARE, ÎN OPINIA EI, ‎GENERA INFRACȚIONALITATEA.
‎Preocuparea mea, ‎ca supraveghetor al său,
‎era abuzul de droguri.
‎Acesta era direct legat ‎de înclinația spre violență
‎și stătea la baza ‎conduitei sale infracționale.
‎După vreo lună și jumătate ‎de supraveghere,
‎a venit la mine conform programului ‎pentru o întrevedere de rutină,
‎și mi-a spus că recidivase în weekend.
‎I-am zis: ‎„Du-te la consilierul pentru dependență,
‎faceți un plan intensiv ‎și sună-mă de acolo.”
‎Și a făcut-o. ‎A făcut exact ce i-am cerut.
‎S-a dus direct la cel care-l trata
‎și au întocmit ‎un plan intensiv de tratament
‎pentru a face față recidivei.
‎Apoi, n-am mai auzit de el.
‎DUPĂ MAI PUȚIN DE O LUNĂ, ‎WALKER L-A UCIS PE JAMES CURRY.
‎L-am mai văzut pe James Walker ‎când era reținut.
‎James părea doborât. Era foarte tăcut.
‎Chiar și limbajul trupului ‎transmitea doar tristețe.
‎Ca și cum și-ar fi dat seama ‎că tocmai își distrusese viața.
‎Era concentrat ‎pe faptul că și-a distrus viața,
‎nu că luase o viață.
‎Nu pot spune că regret că l-am ajutat.
‎Sper să nu regret.
‎Sper să nu regret niciodată ‎că vreau să ajut oamenii.
‎Dar el a ales să nu accepte ‎ajutorul care i se oferea.
‎El e responsabil.
‎Cred că stările de inconștiență, ‎dacă sunt reale, sunt alegerea lui.
‎Alege să nu-și trateze ‎afecțiunile mintale și dependența,
‎apoi folosește asta ca scuză
‎ca să spintece și să ucidă oameni ‎și să comită fapte violente.
‎Eu nu cred că nu e vina lui.
‎E doar vina lui și răspunderea lui.
‎WALKER ERA PASIBIL ‎DE PEDEAPSA CU MOARTEA
‎PENTRU UCIDEREA LUI JAMES CURRY.
‎James Walker n-a avut nicio șansă.
‎Cineva care a îndurat ‎o copilărie traumatizantă,
‎are o afecțiune mintală netratată ‎și abuzează tot mai mult de droguri
‎are probleme cu gestionarea stresului.
‎Aceste lucruri îl predispun ‎la cedarea în fața impulsurilor
‎și la comiterea ‎unor crime oribile, îngrozitoare.
‎ÎN LUNILE CE AU URMAT ARESTĂRII,
‎BIROUL PENTRU PEDEAPSA CAPITALĂ ‎AL STATULUI NEW YORK
‎A PRELUAT CAZUL LUI WALKER.
‎Sunt Bill Easton, avocat în Rochester. ‎L-am reprezentat pe James Walker.
‎Sunt un suflet sensibil ‎și mă mândresc cu asta.
‎Când l-am întâlnit pe James ‎și am început să-l reprezint,
‎am căutat cât mai multe date ‎și i-am explorat trecutul
‎cât de profund am putut.
‎În șase săptămâni,
‎am găsit o multitudine de înregistrări
‎care indicau o copilărie traumatizantă.
‎James era unul dintre cei șapte copii ‎născuți de mama lui
‎cu șapte tați diferiți.
‎Copilăria lui a fost marcată ‎de abuz, neglijență
‎și lipsă totală de îndrumare părintească.
‎Detaliile sunt înfricoșătoare.
‎„Când avea 16 luni, un adult neidentificat ‎l-a așezat pe James pe o plită încinsă.
‎James a ajuns la camera de urgență
‎cu arsuri de gradul II și III pe fese, ‎de forma unui grătar.”
‎A FOST NEVOIE DE 12 ZILE DE SPITALIZARE ‎PENTRU VINDECAREA RĂNILOR.
‎Exista un întreg istoric de violență ‎în familia lui, cu oameni uciși.
‎Tatăl lui James ‎un om intimidant și violent,
‎a fost ucis prin împușcare
‎când James avea 14 ani.
‎A crescut într-o familie modelată ‎și deformată de violență.
‎Beneficia de ceea ce numim atenuare.
‎Nu e o apărare ‎sau o scuză pentru infracțiune,
‎dar pune infracțiunea în context.
‎Am stabilit de ce pedeapsa cu moartea
‎ar fi nepotrivită pentru James Walker.
‎EASTON A ÎNTOCMIT UN RAPORT,
‎PE CARE L-A ÎNAINTAT PROCURATURII
‎ÎNAINTEA PROCESULUI LUI WALKER.
‎Există mulți oameni care suferă ‎de alcoolism sau dependență de droguri
‎și apar mulți copii ‎în cămine disfuncționale.
‎Alții au părinți alcoolici.
‎Unora le este închis un părinte ‎sau au parte de violență în familie.
‎Unii își pierd părinții ‎din cauza violenței.
‎Aspectul ieșit din comun la acest caz e ‎că nu a fost un singur factor.
‎James a fost afectat de toate.
‎E un om a cărui viață ‎a fost deformată în mod oribil
‎și care a cedat din cauza unor factori ‎care ne-ar fi învins pe toți
‎dacă am fi fost în locul lui.
‎PE BAZA RAPORTULUI LUI EASTON,
‎PROCURORII AU CONVENIT CĂ NU VOR CERE ‎EXECUTAREA LUI JAMES WALKER.
‎ÎN SCHIMB, A FOST CONDAMNAT ‎LA ÎNCHISOARE PE VIAȚĂ,
‎FĂRĂ POSIBILITATEA ‎DE ELIBERARE CONDIȚIONATĂ.
‎Am fost foarte dezamăgit de James ‎când am aflat ce făcuse.
‎Nu ai dreptul să iei o viață. ‎Doar Dumnezeu are acest drept.
‎CEA MAI BUNĂ RELAȚIE ‎A LUI WALKER ÎN COPILĂRIE
‎A FOST CU FRATELE LUI MAI MARE, TEDDY.
‎Sunt Theodore Walker ‎și sunt primul din șapte frați.
‎Aveam 22 de ani ‎când mi-am dedicat viața Domnului.
‎Nu aveam ceea ce unii ar numi ‎cea mai bună viață.
‎Trebuia să ne descurcăm.
‎Puneam zahăr pe pâine
‎ca să mâncăm ceva.
‎A fost o copilărie grea.
‎Am făcut lucruri ilegale, ‎am vândut marijuana și cocaină.
‎Dar cred că el a dus totul la extrem.
‎Vorbesc de jafuri și altele asemenea.
‎Fratele meu James era impunător ‎din punct de vedere fizic.
‎Când se supăra, aveai de furcă cu el.
‎Aș zice că pe la opt ani ‎a început să se comporte în așa fel,
‎încât nimeni nu se înțelegea cu el ‎când se enerva.
‎S-a schimbat și a scăpat de sub control.
‎Nu-l puteai opri. Nu te aude. A plecat.
‎În sinea mea, am simțit mereu ‎că James va merge prea departe
‎și că nu-și va reveni.
‎N-am spus-o niciodată, ‎fiindcă nu voiam să o cred,
‎dar semnele indicau asta.
‎THEODORE WALKER ‎NU A VORBIT CU FRATELE SĂU
‎ȘI NU I-A AUZIT VOCEA ‎DE CÂND ACESTA A FOST ÎNCHIS,
‎CU 20 DE ANI ÎN URMĂ.
‎Stările de inconștiență ‎erau secretul meu și al mamei.
‎Nu voia ca ceilalți copii să știe ‎că am astfel de probleme.
‎Și nu voia să cred că voi fi tratat ‎ca și cum aș fi diferit.
‎Am avut mereu o casă,
‎dar având ‎aceste stări de inconștiență intermitente,
‎uneori mă trezeam în anumite locuri ‎și nu știam unde sunt.
‎Sunt un copil. Ar trebui să fiu acasă ‎cu frații și surorile mele.
‎Dar mă trezesc în spatele unei clădiri.
‎Și nu mă pot duce acasă, ‎fiindcă nu știu unde sunt.
‎Mi-era frică. Nu știam niciodată ‎ce se va întâmpla sau când se va întâmpla.
‎Se întâmpla ‎când cineva țipa la mine sau mă abuza.
‎Nu-mi aminteam nimic, fiindcă nu voiam.
‎E absolut fenomenal ceea ce am auzit.
‎Și-a deschis inima.
‎Asta m-a ajutat să înțeleg
‎ceea ce am trăit cu el ‎când avea stări de inconștiență.
‎Credeam că așa era el. ‎A fost mereu un tip dur.
‎Dar acum știm că, de fapt, ‎nu-și amintea ceea ce făcuse.
‎N-a vorbit niciodată ‎de problemele personale.
‎Le-a ținut în el.
‎Acest James care vorbește aici ‎e un alt James, e schimbat.
‎Da. E emoționant pentru mine…
‎îți spun sincer.
‎Sunt mai bun decât înainte.
‎De când am fost arestat, iau medicamente.
‎N-am comis niciun act violent ‎împotriva mea
‎sau a altcuiva…
‎de peste 20 de ani.
‎O să am nevoie de medicamente ‎și de un terapeut toată viața,
‎dar nu din cauza infracțiunii ‎pe care am comis-o.
‎Aveam nevoie de ele ‎și înainte să comit infracțiunea.
‎LA PATRU LUNI DUPĂ PRIMUL INTERVIU,
‎JAMES WALKER A FOST DE ACORD ‎SĂ RĂSPUNDĂ LA ALTE ÎNTREBĂRI.
‎Alege să nu-și trateze ‎afecțiunile mintale și dependența,
‎apoi folosește asta ca scuză
‎ca să spintece și să ucidă oameni ‎și să comită fapte violente.
‎De fapt…
‎când am avut nevoie de ajutor, am cerut.
‎Le ziceam consilierului și terapeutului:
‎„Am problemele astea ‎și nu am medicamente.”
‎Ziceau: „Da, bine. ‎Vino săptămâna viitoare.”
‎Nu m-am lăsat pradă complet drogurilor.
‎Însă fără medicamente, ‎am pierdut legătura cu realitatea.
‎Dar acum stau în fața ta.
‎Nu sunt acea persoană.
‎Nu voi mai fi niciodată acea persoană.
‎Nu-mi mai e rușine să zic: ‎„Am nevoie de ajutor.”
‎De ce crezi că ai comis ‎două atacuri aproape identice
‎asupra unor vânzători ‎din librării pentru adulți?1
‎Păi… îți spun sincer,
‎în copilăria ‎pe care mi-am petrecut-o pe străzi,
‎oamenii din acele locuri ‎mi-au făcut cel mai mult rău.
‎E simplu.
‎În centru,
‎găsești ceva de mâncare, ‎haine, te poți descurca.
‎Dar acești oameni
‎folosesc acele lucruri ca momeală ‎pentru a le face rău copiilor.
‎Am fost printre copiii care au pățit-o.
‎În mintea mea, ‎i-am văzut pe cei care mi-au făcut rău
‎și am comis acele fapte.
‎N-a vorbit niciodată ‎de problemele personale. Le-a ținut în el.
‎Acest James care vorbește aici ‎e un alt James, e schimbat.
‎E un progres și trebuie ‎să mă bucur de orice mic pas
‎când e vorba de fratele meu.
‎Vreau să-i ofer toată susținerea, ‎tot pozitivismul pe care i-l pot oferi,
‎ca să continue să facă ceea ce face acum.
‎Nu te schimba.
‎A fost foarte greu să ascult asta.
‎Faptul că i-am auzit vocea
‎a făcut să merite ‎20 de ani de luptă și schimbare.
‎Să fiu persoana care sunt acum ‎a fost recompensa mea.
‎M-am temut de mine multă vreme,
‎fiindcă nu mă cunoșteam.
‎Dar acum că mă cunosc, ‎nu mai am de ce să mă tem.
‎Subtitrarea: Dan Ilioiu